ming030890/wiki-yue-high-quality huggingface dataset:
阿費沃爾基

阿費沃爾基（Isaias Afwerki，1946年2月2號—）係厄立特里亞開國元首，由1993年開國一路做總統做到依家。
阿迪格文

阿迪格文（粵拼：aa3 dik6 gaak3 man2），係俄羅斯阿迪格嘅法定語言之一，屬於北高加索語系，而家約莫有卅萬人講緊。
阿赫邁底亞

阿赫邁底亞（粵拼：aa3 haak1 maai6 dai2 aa3）係近代興起嘅回教教派，發源自1887年英屬印度旁遮普。因為佢唔承認穆罕默德係最後一位先知，所以畀大多數教派認定係異端。
阿迪爾貝克·扎克西別科夫

阿迪爾貝克·賴斯凱爾季勒·扎克西別科夫（哈薩克文：Әділбек Рыскелдіұлы Жақсыбеков，1954年7月26號—）係現任哈薩克總統辦公廳主任。2009年6月24號至2014年4月2號任國防部長。曾經擔任哈薩克總統諾爾蘇丹·拿薩巴耶夫政府首腦。佢曾經喺1997年至2003年同2014年至2016年擔任阿斯塔納市長。2003年擔任伊斯蘭開發銀行主席，2003年至2004年擔任工業和貿易部長。
喺擔任信息部長嘅期間，扎克西別科夫參加咗2004年喺烏克蘭基輔舉行嘅一次會議，會上提議為哈薩克、烏克蘭、白俄羅斯同俄羅斯建立一個共同經濟區。
2004年4月4號，佢喺華盛頓發表咗題為「哈薩克工業創新發展戰略，2003年－2015年」的演講。
龍川郡

龍川郡（韓文：룡천군／龍川郡 Ryongchŏn gun */?）係朝鮮民主主義人民共和國平安北道一郡。
龍德苑

龍德苑係香港嘅一個居者有其屋屋苑，喺香港島赤柱環角道52號，一共有4座樓，2000年入伙。呢個屋苑喺居者有其屋第二十二期甲開賣，嗰時嘅開賣價介乎港幣$339,600 － $1,534,600。
龍帕邦

龍帕邦（粵拼：lung4 paak3 bong1；老撾文：ຫຼວງພຣະບາງ）係老撾龍帕邦省首府。境內有名勝香通寺。
1995年，龍帕邦被定為世界文化遺產。
龍形動物

龍形動物係指各地文化入面一類外形似爬蟲類嘅傳說動物，譬如中華文化嘅龍、西洋文化嘅西洋龍。
高第街

高第街（粵拼：gou1 dai6 gaai1）係中國廣東省廣州市嘅其中一條好出名嘅街，以前廣州講嘅第一大鹽商——許拜庭同魯迅夫人——許廣平喺細粒嗰陣，都住過呢度。而呢條街喺越秀區嘅廣州起義路到北京路之間嘅位，大南路嘅南邊冇幾遠嗰度。
而家高第街啲舖頭專門賣泳裝、底衫褲同皮帶比較多。

名
其實呢條街都出咗個古仔，從前喺呢條街度有個姓周嘅財主，佢屋企就有米喇，佢就有成10幾條飛女，點知財主就好嗮下，成日都食凈咗一大堆餸響度（嗰陣時係冇提倡節約嘅規定），所以啲乞丐都好鍾意喺開咗餐之後都嚟到周宅附近乞食。而周財主喺心情比較好嗰陣就嗌埋啲飛女將食剩啲餸畀嗮乞丐度，重高興噉接受啲乞丐嘅開恩。相反喺心情唔好嗰陣，連棟門都唔開，甚至將食凈啲餸倒嗮咁滯。而周財主凈係得個嗌「伍阿秀」嘅飛女，成日喺夥計個房度做咕喱，佢個人好乖女嘅，睇到出面啲乞丐冇得食嗰陣就成日丼啲餸畀嗮佢哋食。
喺呢班乞丐入面，有位差唔多15——16歲嘅僆仔，佢既冇阿爸又冇阿媽，細個就出嚟做乞丐喇。雖然話佢個樣唔係好高下，但係佢好精叻㗎！而呢位僆仔係姓高，喺呢班乞丐入面係最細粒嗰位，出面啲僆友就話佢係「高弟」。而阿秀見到高弟之後就諗返佢之前嘅細佬，但係佢嘅細佬好陰功，因為佢鄉下成日都餓嚫，餓到死屄咗，所以佢就好照顧高弟嘅。見到佢咁細個就成日攞啲嘢畀佢食。
後嚟過咗好耐，阿秀就鍾意咗高弟，重成日有來有往，成班乞丐都睇到嗮（有啲乞丐重好鍾意佢添）。話返轉頭，邊位都鍾意阿秀啩？點知成日都俾高弟第一個攞咗先。有啲乞丐就好嬲喇，佢哋就聯手做低個高弟，唔畀佢嚟食。不過高弟就未驚過，後嚟有位乞丐將呢單嘢話咗畀周財主知，就亂咁話：「周家財主嘅飛女同乞丐係唔係兩個人之間挾埋嚟一齊偷佢間屋啲嘢㗎？」
點知周財主聽到呢單嘢啫，就激到眼火爆，佢一下捉住阿秀就猛咁打！！！重大聲噉問佢：「你畀咗啲乜去乞丐度！！！！！！」阿秀就話：「冇啊……啲餸你唔食嘅……」而周財主問佢都問唔到啲乜，就打到阿秀死下死下，結果阿秀噉就俾周財主打㞗死咗喇。
點知高弟收到阿秀死杘咗之後就好傷心，行咗去阿秀個墳度重喊足7日7夜，點知菩薩聽到佢喊就攞咗救命水嚟救返阿秀出嚟，點知阿秀就死過翻生，高第同阿秀就多謝咗菩薩，最後就做咗夫妻重去咗鄉下度種田嚟搵食。就係噉，佢哋兩公婆生活得越嚟越好，後嚟，高弟嘅兩公婆買咗個田返嚟救賺咗大錢，變咗個富豪。而周財主就有錢到成日畊濫嗮，連屋企都冇埋。後嚟高弟返咗嚟廣州就發咗達，佢就買低嗮周財主住嘅成條街（包括埋周財主嘅住宅），之後一家大細就入嗮去住。點知啲人一聽到高弟返咗嚟之後就將呢條街改咗個名，嗌「高弟街」。後嚟有個秀才咁啱行過呢度，話「高弟街」個名唔好聽，就噉改咗個字，嗌咗「高第街」嘅名，而呢條街嘅「高第」兩個字就係「高家府第」噉解。就係噉，「高第街」嘅名就一直用到而家。

所謂「許地」
内文：許地 (廣州)
喺清朝嗰陣，第一代許氏家族嘅人喺汕頭市澄海區度搬咗嚟廣州嘅高第街嗰邊住，但係佢好窮。到咗第二代孫——許拜庭喺13歲嗰陣就去咗賣鹽鋪度做童工，由於佢好落力噉做嘢，鋪頭入面最猛嘅梗係佢喇，老細就成日派佢出海買鹽返嚟。點知許拜庭有次買鹽返嚟嗰陣咁啱得咁橋，俾大風暴睺到正，結果同行嘅其中一部船就俾風暴撳沉咗，重有一部係蕩失咗路（嗰陣時係冇GPS定位㗎），遲咗返嚟。凈係得許拜庭指揮嗰部船就順利返到廣州。結果佢買嗰啲鹽變咗獨行生意，個鹽鋪就發咗達。啲行人就話佢有福相，就爭住出大錢嚟買佢去第間公司度做嘢，點知許拜庭冚唪唥都話唔去啦。個店主就好多謝佢，就將佢啲股份劃咗去佢嘅名度，之後間鋪就越嚟越旺，結果許拜庭就變咗廣州第一大鹽商。而許拜庭之後嘅3個仔——許祥光就做咗進士，而許祥光嘅7個仔，冚唪唥都做嗮舉人。尤其係許應鑅同許應騤都分別做咗清朝嘅一品官同二品官。而之後嘅第5代人——許崇清同許崇智都係成個廣東入面出嗮名嘅名人。

史
喺中華人民共和國成立之前，高第街重係廣州入面，其中一個最出名嘅商業中心，喺呢條街入面見到好多鋪頭同好多商品響度，其中「九同章」同「三多軒」呢兩個老字號嘅鋪頭就係喺呢條街入面。嗰時，街入面嘅鋪頭都成日做後作坊式工廠。
中華人民共和國成立咗之後，高第街就變咗好多。1978年改革開放咗之後，高第街重變咗廣州服裝等個體戶入面，最出名嘅街。可以話如估嚟咗廣州嘅高第街度就話真係值咗。後嚟話搞入室經營，個街中間啲鋪冚唪唥都拆嗮，而經營方面就轉咗做批發生意。
1980年10月，高第街變咗廣州市第一個工業品市場，重變咗中國內地第一條經營服裝嘅個體戶集貿市場，而佢嘅靈活經營方式重新潮嘅服裝，重吸引埋喺成個中國地區嚟嘅旅客同商販添。
喺1983年—1992年，就係高第街搞得最旺嗰時，成日嚟買衫褲嘅人唔係凈得廣州本地市民，重有係喺中國內地嚟嘅服裝批發商添。
1993年，由於成立咗廣州白馬服裝批發市場嘅關係，有唔少同行嘅人喺高第街嗰邊開分店，有啲高第街嘅個體戶重搬咗去嗰邊。
20世紀90年代中期，由於廣州陸續噉開咗啲服裝批發商廈，有時裝市場地位嘅高第街就開始慢慢噉衰落。而家高第街係一條賣底衫同游水衫嘅街喇。

出過嘅名人
林則徐——發動虎門銷煙混動主義名人
許廣平——廣東最出名嘅鹽商，魯迅先生嘅夫人。
許氏家族後人
許祥光——清朝廣州名紳
許崇智——中華民國粤軍總司令
許祥清——清代教育家
張子頤——張九齡嘅後裔
李孔修——明朝比較出名嘅畫家
許卓——紅軍將領
高等法院

高等法院通常係一個地方第二高嘅法院，比起最高法院低一級，主要係少咗終審權。
高端武漢肺炎疫苗

高端武漢肺炎疫苗（粵拼：gou1 dyun1 mou5 hon3 fai3 yim4 yik6 miu4，英文：MVC Wuhan Pneumonia Vaccine，俗稱高端疫苗），係一款針對武漢肺炎所研發、正係候選緊嘅疫苗。呢款疫苗係由臺灣嘅高端疫苗生物製劑股份有限公司同美國生物製藥公司Dynavax Technologies共同研製。由於呢款疫苗係全球第一款以免疫橋接取代三期試驗嘅疫苗，佢嘅安全性同有效性備受各方關注。

成分同製程
喺抗原選擇上，高端疫苗攞到美國國家衛生研究院（NIH）同德州大學奧斯汀分校授權，共同開發嘅S-2P棘蛋白原始生物材料、驗證用抗體、以及技術平台。佢採用CHO製程，使用帶有S-2P棘蛋白基因嘅質體感染中國倉鼠卵巢細胞（ExpiCHO-S cells），進而純化S-2P棘蛋白。佐劑就選擇Dynavax公司嘅CpG 1018鋁鹽佐劑。

開發進度
呢款疫苗已經喺2021年6月10號完成第二期臨床試驗期間分析解盲，該中心雙盲性試驗收咗台灣 3158位20歲以上成人，全球 3700 人。顯示具有99.9%嘅血清陽轉率（SCR），喺安全性上實驗組耐受性同安全性表現良好，具有統計學上嘅顯著性差異。

副作用
根據第二期臨床試驗嘅結果，施打疫苗可能會有注射處疼痛、紅斑同腫脹等局部症狀，全身性副作用包含肌肉痠痛以及疲勞等。至2021年6月仲無嚴重副作用嘅紀錄。

臨床應用
2021年6月，高端疫苗仲係臨床試驗階段，仲未核准臨床使用，高端疫苗公司喺結束二期試驗後已經提交中華民國食品藥物管理署（TFDA）進行緊急授權（EUA）申請。由於試驗設計時期間台灣仲未爆發疫情，所以使用血清陽轉率作為病毒保護力嘅代理評估項目。但係由於武漢肺炎保護力血清抗體陽性率嘅關聯性仲未確立，所以仲無疫苗以免疫橋接嘅模式進行。另外，由於美國上市嘅疫苗都係第三期試驗期中報告出爐後先給予緊急授權，所以喺台灣引起爭議。2021年7月，中華民國食品藥物管理署通過咗疫苗緊急授權。

接種
2021年8月23號，中華民國總統蔡英文前往國立臺灣大學醫學院附設醫院施打站打高端疫苗，係EUA通過後第一人接受注射
2021年8月16號至18號，高端疫苗開始可以喺預約平台開放接種意向登記，按收到符合資格嘅簡訊通知後，再喺嗰個平台預約接種時間地點，並喺8月23號至29號開始施打。由8月18號16點至8月20號12點止，增加開放「8月13號12點以前」意願登記，並為35歲至20歲(含)[即2001年8月23號(含)以前出生]民眾預約，估計大約有29.8萬人。，首批施打預估為59.9萬人。
2021年8月23號喺正式開始注射首日，中華民國總統蔡英文喺當日朝早7點半前往台大接種會場注射第一劑高端疫苗。2021年8月27號，中華民國副總統賴清德亦喺當日朝早7點半前往台大接種會場接受第一劑高端疫苗注射。

不良反應
高端疫苗喺2021年8月23號開始接種後出現死亡案例。開打高端疫苗3日內，施打率大約係九成左右。包括接獲嘅接種後死亡案例，共有不良反應有18例。
截至2021年8月24號，衛生福利部疾病管制署公佈阿斯利康疫苗一共接種6,440,517劑，接種後死亡有540例（大約0.0084%）；莫德納疫苗接種3,677,248劑，接種後死亡有119例（大約0.0032%）；高端接種286,957劑，死亡有4例（大約0.0014%），高端疫苗嘅接種後出現死亡案例比率並無比台灣當前使用嘅另外兩種疫苗高，而接種疫苗後嘅死亡通報率，台灣亦低過好似英國等其他國家。
接種後接獲嘅死亡案例
2021年8月24號，桃園一位55歲馬來西亞籍作家陸之駿喺屋企暈倒同休克，送抵醫院前過世，係接種高端後死亡首例。法醫解剖檢驗後，喺8月26號報告死因係主動脈根出現剝離同破裂，引發心包膜填塞，導致休克猝死。
2021年8月25號，桃園市40幾歲男性個案，有糖尿病史，莊人祥醫生目測體重大約120至130公斤（當事人家屬報稱90公斤），令到外界媒體認為草率疑似為高端搵理由，並喺23號接種高端疫苗，2021年8月25號上晝工作期間突然暈倒，失去生命迹象。
2021年8月25號，新北市芦洲區39歲男性，23號接種高端疫苗，25號中午就發現有個案無呼吸心跳，送去醫院搶救不治。新北市政府警察局蘆洲分局表示嗰名男子係吸毒者，佢暈倒喺浴室入面時，身旁放有對海洛因呈陽性反應嘅針筒，屋企亦被發現收藏有安非他命同海洛因，經法醫相驗後為注射毒品過量引致心肺衰竭，無須進一步解剖，家屬無異議同已經領回遺體。
2021年8月25號，基隆市40幾歲女性，24號上晝接種高端疫苗，打完針無明顯不適，25號下晝4點幾出現頭暈、手腳麻、胸悶、出汗等癥狀，大約5點幾前往台大醫院急症室求醫，其後暈倒，經搶救後一度恢復心跳，院方使用磁力共振發現佢有主動脈剝離現象，而且範圍一直延伸到主動脈跟心臟相接嘅位置，情況危急，傍晚6點半左右喺診間急救無效猝死。
2021年8月26號，新北市一名40幾歲男性，24號接種高端疫苗後，當晚出現發燒、食慾不振、忽冷忽熱症狀，25號變成精神恍惚、全身無力緊急送醫，26號身亡。
2021年8月27號，新北市新莊區40歲女子，原本就有多重慢性疾病，佢喺23號接種高端疫苗後，連續兩日出現聲音沙啞同嚴重疲倦症狀，27號上晝揸電單車外出時暈倒，經通報119送院搶救不治死亡。
高粱屬

高粱（粵拼：gou1 loeng4；學名：Sorghum）係禾本科下面嘅一個屬，有卅幾個唔同品種。
高等教育

高等教育（Higher education），又叫專上教育（Post-secondary education），係個教育層級，排喺中學後面，包括大學、神學院同職業教育院校噉。
高等法院大樓

高等法院大樓（英文：High Court Building）係香港金鐘一座政府大樓，喺金鐘道38號（正門入口喺法院道），高20層，主要係由香港高等法院，同埋香港司法機構其中一啲部門嘅寫字樓用。

史
座樓本身叫最高法院大樓（英文：Supreme Court Building），1985年起好，承接返「舊最高法院大樓」（而家嘅終審法院大樓）嘅用途。隨住1997年香港主權移交，香港最高法院改名香港高等法院，座樓個名跟住改。
電梯

電梯係電動嘅運輸工具。個樣十足樓梯，不過啲級會郁，有兩個一齊郁嘅扶手，所以又叫扶手電梯。電梯係用嚟運人上落樓。台灣人就鍾意叫佢扶梯。電梯即使停咗（例如停電時），都可以當普通樓梯咁用，畀人行上行落，又唔會困𨋢，又唔使等𨋢，行埋去就即刻用得，呢啲係佢相對於𨋢嘅優點。
其實樓梯唔一定要一級級。如果唔係太斜，有時都會整到一個斜面咁，極端就直情打橫咁行。呢隻好似運輸帶咁嘅電梯，英文畀個名佢做travelator。
電梯成本唔平，包括買返嚟、裝好、成日用電開着、定期檢查、壞咗又要整。不過業主為咗吸引人流，方便遊人，有時電梯係必須品，好似好多人去嘅車站同埋商場。
維基同享有多媒體嘅嘢：Escalators
電椅

電椅（英文：Electric chair）係美國執行死刑嘅刑具。1890年8月6號，William Kemmler 成為第一個坐電椅行刑死嘅人。
電槍

電槍係攻擊性武器，用高壓電流電到對方失去功擊能力，方便制服佢。同手槍唔同，一般咁用唔會攞人命，除非對方有心臟病、內置電子心臟，咁電槍就可以攞佢命。
電槍嚮某啲國家係保安員同警察嘅常規防暴架生，好似警棍咁普及；而有啲國家認為用電槍對待示威者，係唔人道同埋好恐怖。
2012年香港報章報導中華人民共和國內有外型係手提電話嘅小功形手提電槍，多數作為匪徒嘅搶劫兇器蘋果日報。
維基同享有多媒體嘅嘢：Electroshock weapons
電母

電母係中國神話入面嘅女神，雷公個老婆，掌管閃電。
電極

用喺電弧焊度嘅電極。
電極（粵拼：din6 gik6，英文：electrode）講嘅係一般喺電池入面，同電解質溶液發生氧化還原反應嘅位置。佢係分開咗正負極，一般嚟講，正極就係陰極，佢同過攞到電子嚟發生還原反應，而負極就係陽極，佢係丼咗啲電子嚟發生氧化反應。而電極既可以係金屬，又可以係非金屬，如估佢可以同電解質溶液嚟換轉啲電子嘅話，噉就係電極喇。

由來
關於「電極」嘅概念，最先喺1834年由M·法拉第搞過系統電解實驗之後再提出嚟嘅，佢原嚟嘅意思係話插喺電解溶液入面，從而構成電池嘅屬棒。而電池就係由一堆兩個之間可以掂到嘅嘢嚟整成，其中一邊係電子導體──金屬（包括埋石墨）或半導體，另一邊必須係離子導體──電解質。而最簡單嘅電極應就係包括咗兩個物相同一個相介面。而呢樣嘢講深啲就係「半電池」噉解。

改名
關於「電極」係用咩方法嚟改名嘅，真係都幾複雜下，因為有啲係按返電極嘅金屬部分嚟改名；有啲係按返電極活性嘅氧化還原反應入面，所對應嘅物質特徵嚟改名；有啲係按電極嘅金屬部分樣嚟改名；重有啲係按電極嘅功能嚟改名。

符號
睇埋：正極、負極、陰極同陽極
喺電池度成日都見到有標住「+」嘅符就係「正極」噉解，喺另一邊有標住「-」嘅符號就係「負極」噉解。如估係蓄電池嘅話，凈係得正極有寫「+」，而負極就唔玩呢尐嘅。佢重可以用顏色嚟話係正負極嘅：紅——正極，黑——負極。

表達式
一般用嚟話電極嘅表達式係寫低各串聯嘅物相，每相介面用個「|」符號嚟搞。
電機工程

電機工程（粵拼：din6 gei1 gung1 cing4；英文：electrical engineering），又電氣工程，係工程學嘅分支，專門研究電、電子同電磁方面，涉及電腦、發電、電訊等唔同範疇。
電晶體數量

電晶體數量（transistor count）係指一架電子架生裏面有幾多粒電晶體。一般嚟講，電晶體數量愈高，件架生嘅運算能力就愈勁。
電機

電機係統稱一類可互相轉換電能同機械能嘅裝置，其中捉機械能轉換成電能嘅一般叫做發電機，而反過嚟嘅就叫做電動機或者摩打。

分類
除開部份基於其他能量轉換形式嘅電機，譬如基於壓電效應嘅超聲波電機，大部份電機都係根據電磁感應製成嘅電磁電機。根據唔同嘅標準，譬如所採用嘅電流形式係乾電定係濕電，或者磁場同步與否可以將電磁電機分類成唔同嘅類型。
𤶸

𤶸，又叫疤，係皮膚傷咗之後生返出嚟嘅纖維化組織，有啲會慢慢唔見咗，有啲就會跟人一世。
順應力

順應力（resilience）喺電腦網絡上係指個網絡有幾能夠喺異常情況出現（例如突然間有好多用家想要攞數據）嗰陣維持正常運作。
順東路

順東路（英文：Shun Tung Road）係香港離島區一條路，喺大嶼山東涌東涌市中心，北面連接東涌海濱路同赤鱲角南路交界，南面連接裕東路，長約莫0.9公里。
順欣花園

順欣花園（Sunningdale Garden）係由香港房屋委員會發展嘅私人參建居屋屋苑，喺香港新界上水智昌街，近上水名都同埋石湖墟綜合大樓，總共有四棟樓，喺1992年落成。
順我者昌，逆我者嫖娼

「順我者昌，逆我者嫖娼」係一啲批評中國共產黨嘅人不時會講嘅說話，主要係指中國共產黨為咗打壓異見人士，製造事件老屈佢哋叫雞，企圖令佢哋形象受到嚴重打壓、喪失影響力。

對呢個做法嘅評論
批評者除咗指呢種做法打壓異見之外，亦有啲人認為本來叫雞都唔應該犯法，因為件事係你情我願。亦有人批評中共喺呢個問題上嘅執法雙重標準，例如，時事評論員黃世澤喺2021年11月就指，如果你情我願嘅叫雞係犯法，點解中共對於張高麗涉嫌性侵彭帥事件反而就冇行動，質疑係咪中共高層就有特權乜都得。
另外，亦有啲人對喺個別事件發生嘅時候，就事件入面嘅細節推敲，搵出中國警察講法嘅破綻同反駁。例如，喺鄭文傑被指控叫雞嘅事件入面，有網民質疑，中國公安公佈片段入面嘅按摩場所，本身就係正經場所，設備亦唔容許太刺激嘅性行為，事後亦繼續正常營業，加上時間同地點亦有唔吻合嘅地方，明顯係中國公安老屈。
順時針

喺二維空間入面嘅旋轉有兩個方向，順時針（英文：clockwise）指嘅係同鐘上面嘅指針一樣嘅轉法：由上去右，再去下，再去左，返返去上。同佢相反嘅方向可以叫反時針或者逆時針方向，喺英文入面，英式叫anticlockwise，美式叫counterclockwise。
順河

順河係中國河南開封一個回族區，總面積87平方公里，人口24萬。
順手牽羊

順手牽羊係三十六計入面嘅第12個計策，歸類入敵戰計，內容係喺發現好細嘅漏洞或者利益時，都要即刻好好利用佢。
順昌

順昌係中國福建南平一縣，面積1985平方公里，人口24萬。
順朗路

順朗路（英文：Shun Long Road）係香港一條跨海公路，喺離島區大嶼山，由北大嶼山公路近大蠔，通去赤鱲角路同屯門赤鱲角隧道公路交界，即係港珠澳大橋香港口岸人工島嘅東南面，全長3.5公里。條路喺2017年3月10號命名，往返市區方向嘅路段喺2018年10月24號上晝9點隨港珠澳大橋同步通車，往返東涌方向嘅路段喺2018年11月30號上晝6點通車。
呢條路係市區來往港珠澳大橋香港口岸嘅主要途徑。第時屯門至赤鱲角連接路北面連接路通車後，北大嶼山公路嘅車更可經呢條路同隧道去屯門區。
驗血

驗血（英文：Blood test），又叫血液檢查，係種醫療檢測，通常由手臂靜脈抽取些少血攞去化驗。
驗身

驗身，又叫身體檢查、健康檢查，係用醫學測試，檢查身體有冇病，萬一有都可以及早醫，又有預防作用。
驗電筆

驗電筆係隻檢驗有無電流嘅架生，形狀似螺絲批，常見用途係去分火線同水線。
驕陽電影

驕陽電影（Sundream Motion Pictures）係香港九龍倉集團嘅多媒體及娛樂分支機構——有線集團旗下嘅電影製作同發行分支業務，於2005年3月23號成立。其中電影安排喺戲院放映，及後喺香港有線電視播映。管理層亦希望藉該公司嘅成立，重振香港電影業嘅聲威。
驗屍

驗屍，驗下條屍咁解，以確定點樣死，查出死因。有人死得不明不白，就要睇下係咪畀人殺死，進而睇下點樣殺死，從而查案判案。有時又出於追究責任，例如醫院中病人無端死咗，睇下有無醫死。又或純粹教學用研究用，檢查病死傷重而死。
亦唔止人，有時要幫動物驗屍。
檢驗方法，有時睇下表面徵狀，再而劏開條屍檢查，再而拎器官檢驗。
驗屍人因時地有唔同叫法。如古時有仵作，清末民初有檢驗吏。現今好多時出自專門醫生，叫驗屍官、法醫。疾病上亦有病理學家。
過往唔少人想留全屍，無論宗教定尊嚴，唔少家人反對驗屍。現今醫院亦唔願驗屍，怕驗出失誤，死亡證上死因，驗屍後得知，唔少都錯嘅。
驗大便

驗大便係驗身、健康檢查嘅一種方法，了解病人嘅內臟同消化系統嘅健康問題，例如大便見血、消化不良等。
驗眼

一個醫科生（右）喺度幫人（左）驗眼。
驗眼（eye examination）、視力測試，係眼科醫生、眼科視光師同視覺矯正師測嘅試，用嚟評估測試者嘅視力。
驗尿

驗尿係驗身、健康檢查嘅一種方法，了解病人嘅泌尿系統同消化系統嘅健康問題，例如小便帶血、糖尿病等。
維基同享有多媒體嘅嘢：Urinalysis
驗血脂

驗血脂，又叫血脂檢查，係驗血嘅一種，主要係睇血入面嘅脂肪含量（包括膽固醇同三酸甘油酯）係咪喺正常水平，從而判斷心血管病嘅風險。
魯魏公

姬沸（—前924年）即魯魏公，係西周魯國君主，前973年到前924年在位。
魷魚

魷魚，學名魷目（Teuthida），係頭足綱軟體動物，亦係常見嘅海鮮。
魷魚巨型軸突

魷魚巨型軸突（Squid giant axon）係魷魚體內嘅一種神經細胞軸突，用嚟控制條魷魚嘅噴水系統。特徵係好大，直徑可以有成 1.5 毫米咁長，好多時唔使用顯微鏡都可以睇到。
魷魚絲

魷魚絲係種肉乾小食，將魷魚曬乾切成絲就做好，鹹鹹香香。
魷魚遊戲

《魷魚遊戲》（粵拼：jau4 jyu2 jau4 hei3，韓文：오징어 게임）係套2021年嘅Netflix韓國原創劇，李政宰同朴海秀主演。

簡介
套劇故仔圍繞住噉嘅一個遊戲：456名背景各異但一樣債台高築嘅玩家，為咗贏得456億韓圓嘅獎金參加一系列兒童遊戲，但如果輸咗會有致命嘅後果。導演兼編劇黃東赫就係根據自己早年嘅經濟困難以及韓國嘅貧富差距，構思咗套劇嘅事件。

人物階層
此外，除咗負責人以外嘅其他工作人員都唔可以喺其他人面前除低面具，違反嘅會被負責人槍決。

文化影響
《魷魚遊戲》嘅成功得到世界各地好多關注，其中過咗四個禮拜已經有1.42億人次睇過。不過喺2021年10月，中國影音平台優酷就宣布推出一檔叫做《魷魚的勝利》嘅綜藝節目。但由於海報設計等方面都被指高度抄襲《魷魚遊戲》，於是引發咗好多批評。優酷之後就話，話係因為工作失誤，將舊版嘅海報攞咗喺招商活動入面用。
另外，香港亦出現一啲模仿《魷魚遊戲》嘅作品：
香港百老匯電器搵咗被稱「港版李政宰」嘅譚俊彥同被稱「港版孔劉」嘅張松枝拍電視廣告，重現劇入面地鐵月台打畫片一幕。
香港無綫電視處境劇《愛回家之開心速遞》第1447、1448集用《鹹魚遊戲》做單元，入面嘅「鹹魚遊戲」靈感嚟自魷魚遊戲，更有譚俊彥客串「456」一角，不過佢並唔係玩家而係幕後人員。
香港Youtube頻道試當真嘅節目《試玩毛》，亦有用《墨魚遊戲》做單元，入面嘅「墨魚遊戲」靈感嚟自魷魚遊戲。

爭議
套劇被指內容包含暴力、不當行為以及駭人嘅情節，認為唔啱青少年同細路睇。
鮋魚級潛水艇抽佣案

鮋魚級潛水艇抽佣案，又叫鮋魚型潛水艇軍購案，係馬來西亞國防部喺2002年至2008年期間，向法國同西班牙購買2艘鮋魚級潛水艇同1艘奧古斯塔級潛艇涉嫌非法抽傭嘅舞弊單嘢，以及購買嘅金額得滯咁貴而成為馬來西亞最貴嘅軍備採購爭議單嘢。
呢個案件同蒙古女郎阿爾丹杜雅·沙麗布謀殺案（Altantuya Shaariibuu）有間接關聯。同時案件涉及法國、馬來西亞同香港三噉。喺法國，案件已經有9名法國國防企業有關人士被控。喺馬來西亞，案件仲調查中。除咗涉事主要人物之一阿都拉薩·巴金達（Abdul Razak Baginda）畀法國指控之外，到依家依然冇任何人士被控。
魷魚灣遊樂場

魷魚灣遊樂場，香港公園之一，遊樂場之一，喺將軍澳魷魚灣，魷魚灣村道，魷魚灣村邊，英文叫Yau Yue Wan Playground。行政上歸西貢區。設施有戶外乒乓球檯、硬地球場，球場為七人足球場。
鮋形目

鮋形目（Scorpaeniformes），係輻鰭魚綱一類魚，依照唔同分類方式，可以分成大約26到35個科，包含超過1000個品種。
驚奇

驚奇係種情感，當遇到一啲無諗過會發生嘅嘢就會出現。如果係件開心事，就叫做驚喜。
驚奇宇宙

驚奇宇宙（Marvel Universe）係驚奇漫畫嘅英雄居住嘅宇宙，入面有其他平行宇宙，例如正統世界係Earth-616，Ultimate Universe係Earth-1610。另外，電影都當係平行世界之一，好似電影《復仇者聯盟》就係喺Earth-199999發生嘅事。

Earth-616
主線故事發生嘅世界。

Earth-1610
終極宇宙，終極英雄所在地，人物比Earth-616少。喺人物設定上有唔同，例如神奇4俠後生咗又勁咗。而個別終極英雄嘅性格、命運同Earth-616大不相同。某幾個終極英雄例如「神奇先生」Reed Richards可以同其他宇宙作通訊。

Earth-2149、Earth-6195
同Earth-616好似嘅喪屍世界。

Earth-199999
電影世界，暫時知道嘅人物有新變形俠醫、鐵甲奇俠、雷神奇俠、鷹眼等喺《復仇者聯盟》出現過嘅所有人物。

Earth-1218
普通人類居住緊嘅世界，冇超級英雄。

Earth-10005
電影《變種特攻》嘅世界，現時只見有變種人（Mutant）嘅存在。

Earth-121347
電影《幽靈車神》嘅世界。

Earth-96283
電影《蜘蛛俠》系列嘅世界。

Earth-90214
30年代嘅世界，反派比超級英雄多。

Earth-8311
以動物為主嘅世界，蜘豬俠（Spider Ham）係主角。

設定
喺呢個宇宙，神係同時存在，有維京神（雷神奇俠）、希臘神（Zeus）等等。而耶和華（Yahweh）同One above all接近同級。
驚安之殿堂

驚安之殿堂（英文：Don Don Donki）（日文：ドン・キホーテ don-kihōte */?，Don Quijote），又叫激安殿堂，係日本一間連鎖式折扣店。香港店經營係由恒基兆業發展旗下嘅UNY HK負責。
Donki總店喺東京中目黑，依家日本國內有超過160間分店；美國夏威夷有28間分店，加州有10間分店；2017年12月1號喺新加坡設立第一間分店，依家喺新加坡一共設有10間分店（包括1間「甜薯工埸」專賣店）；喺泰國曼谷有2間分店；2019年7月喺香港設立第一間分店，依家喺香港一共設有9間分店；2021年1月19號喺台灣開設第一間分店；馬來西亞第一間分店亦喺同年3月19號喺吉隆坡武吉免登開幕。

主題曲
Donki商店入面播放嘅招牌歌曲叫「奇蹟購物」（ミラクルショッピング 〜ドン・キホーテのテーマ〜），由Donki商店店員 Maimi Tanaka （田中マイミ）演唱。

期間限定店
2020年10月，喺旺角The Forest開設期間限定店，係第一次喺香港開設期間限定店，賣生果、化妝品等。
2020年12月14號，喺上水匯開設期間限定店，賣生果、化妝品、聖誕禮品等，原本計劃開到12月28號，之後延長至2021年1月4號。
2021年1月25日至2月28號，喺荃灣愉景新城開設期間限定店，賣生果、化妝品、新年禮品等。

澳門
澳門首間分店預計喺2021年下旬開幕，座落喺澳門半島筷子基信步閒庭地面層同一層，依家店鋪仲裝修緊。

事件
2004年12月13號，埼玉縣埼玉市嘅 Donki「浦和花月店」同「大宮大和田店」發生連續放火事件，其中花月店造成3名店員死亡。2004年12月15號，大宮大和田店再畀同一人放火。其後警方拘捕一名40幾歲女疑犯，最終罪名成立，被判終身監禁。
2009年2月24號，香港歌手關楚耀同衞詩喺東京旅遊期間，喺澀谷道玄坂Donki分店內被懷疑企圖偷竊。警方到場調查後發現關楚耀身上藏有大麻，兩人被扣留。之後兩人先後獲釋返港。
2021年2月，驚安之殿堂因為將台灣商品放去中華人民共和國旗貨架標示，受台灣等地質疑立場親共嘅事件。
驚心破

《驚心破》（英文：Heartfall Arises），中國大陸叫《驚天破》，係2016年一套中國大陸同香港合拍嘅電影，由謝霆鋒、劉青雲、佟麗婭、范曉萱主演，吳品儒執導。
呢套戲喺中國大陸會同時公映國語版同粵語版。
驚慄

驚慄（粵拼：ging1 leot6，Thriller）係一種廣泛嘅文學、電影、電視同電子遊戲嘅類型，通常係以偵探、神秘事件、錯綜複雜嘅心理變態或者犯罪故仔做題材。
驚奇漫畫

驚奇漫畫（Marvel Comics）係美國一間漫畫公司，該公司是迪士尼的子公司，1939年成立。佢炮製出嚟人物多數都係超級英雄，好似蜘蛛俠、雷神奇俠咁。而主線故事係發生喺一個叫Earth-616嘅驚奇宇宙。除咗Earth-616之外，重有好多「平行宇宙」，例如喪屍宇宙係Earth-2149。
雖然人物可能唔夠DC漫畫嘅人物咁勁，好似超人，但驚奇漫畫都係寫實過DC漫畫。
黃嘉豪

黃嘉豪（英文：Wong Ka Ho，Timothy），係香港馬評人，香港賽馬電視節目主持。
黃嘉豪喺1985年加入賽馬傳媒行列，先後曾做過《新報》、《華僑日報》同《蘋果日報》，1997年起做咗香港賽馬會電視節目主持人，之後曾經去咗香港有線電視18台做主持，2002年嘅馬季，返去香港賽馬會做主持。曾經做過香港賽馬會製作，喺亞洲電視播出嘅《賽馬直播》同《賽馬結果》節目主持。2012年又重投香港有線電視18台至今。
而家就喺星島賽日版同有線電視講馬。
黃嘉純

黃嘉純，SBS（英文：Lester Garson Huang），係香港律師。佢喺2007至2009年做過香港律師會會長。
黃嘉純喺千里達出世。佢阿爸係大律師。佢阿媽黃陳碧蓮係老師，喺瑪利諾修院學校做到校長。
2020年接郭志桁個位做香港賽馬會董事。

政治
喺2021年9月，佢成為香港特别行政區選舉委員會教育界當然委員。
黃嘉雯

黃嘉雯（粵拼：wong4 gaa1 man4，英文：Carmaney Wong Ka Man； 1993年12月7號—），前藝名湯洛晴（Carmaney Santiago），係香港女藝人。佢喺香港出世，2013年出道，拍過唔少廣告，2018年國際小姐香港代表，2019年度香港小姐競選冠軍。

簡歷
黃嘉雯家底唔錯，阿爸阿媽喺中國大陸搞生意，屋企住紅磡海逸豪園。佢中學讀元朗聖公會白約翰會督中學，大學喺香港浸會大學人文及創作系畢業，主修創意及專業寫作。
黃嘉雯喺2013年開始已經做兼職廣告模特兒，2018年短暫用過藝名湯洛晴，個名被指同湯洛雯、湯洛瑤兩姐妹幾似，之後佢又放棄用呢個藝名而用返原名。同年佢代表香港參選國際小姐，但攞唔到獎。2019年佢報名參選香港小姐，成功入圍決賽15強，結果喺大熱姿態下當選冠軍並獲得最具體態美佳麗獎。不過都有人批評佢著旗袍個樣老，黃嘉雯話會注意下。
黃嘉雯2019年開始做無綫電視藝員。2022年佢做咗23位J2ers之一，拍一啲J2台節目。

演出
呢個表唔完整，歡迎加料。
黃嘯俠

黃嘯俠（1900年—1981年），廣東番禺人，係一位中國武術家，功夫教練。而家中國公安指定要識嘅《擒拿手》，就係黃嘯俠編創嘅一套拳法。
黃嘯俠師傅嚮中國武林界叫做「鐵臂鴛鴦手」。同東莞林蔭棠、惠陽林耀桂、合浦賴成已、惠州張禮泉一齊叫做廣東五虎將。
黃嘯俠師傅，曾經拜李恩、陳官伯為師，學蔡李佛，之後入廣州精武體育會，拜趙連和、陳鐵笙、王鳳崗為師，學北派武術，後到上海、香港、澳門，學西洋拳擊、劍擊、剌劈刀、射箭、摔跤、舉重、鐵沙掌咁。

實用大刀法
黃嘯俠師傅平生愛國。嚮1937年日軍侵華時候，黃師傅親自改編《羅漢門刀法》，寫成《抗日大刀法》教材，訓練抗日中國軍大刀隊，專門對付日本東洋刀同剌刀。
黃嘴天鵝

黃嘴天鵝（Cygnus cygnus），又叫鵠，係鴨科天鵝屬嘅其中一種雀，主要分佈歐亞大陸北部。
黃嘉樂

黃嘉樂（Stephen Wong，1978年12月14號—）係香港無綫電視前男藝員。佢喺香港出世，2003年讀第17期無綫電視藝員訓練班，之後加入無綫電視主要拍電視劇。佢話以前想做海關，不過嘅阿爸爸反對。
2022年12月份離開無綫電視。
黃嘴山鴉

黃嘴山鴉（Pyrrhocorax graculus）係鴉科山鴉屬嘅一種雀，主要分佈喺南歐、中亞、北非。
黃四川

黃四川 (香港)：香港親中派政治人物，曾經被揭發有份計劃對民主派或其他政治人物作恐嚇行為。
第二次巴爾幹戰爭

第二次巴爾幹戰爭（粵拼：dai6 ji6 ci3 baa1 ji5 gon3 zin3 zang1，Second Balkan War）發生喺1913年6、7月間，係第一次巴爾幹戰爭嘅延續。
喺呢場仗保加利亞嫌喺第一次巴爾幹戰爭分得唔夠而攻打鄰近國家，最後保加利亞戰敗。

戰爭一覽
請撳 Wikipedia:翻譯/第二次巴爾幹戰爭，去整翻譯請求。(翻譯指引)
Battles of the Second Balkan War
第二次布匿戰爭

第二次布匿戰爭係羅馬共和國同迦太基之間第二次嘅布匿戰爭，打咗17年（前218年-前201年）。
戰爭初期迦太基主帥漢尼拔率領軍隊由伊比利亞半島，穿過阿爾卑斯山，入侵羅馬本土。初時戰況對羅馬不利，不過羅馬逐漸穩定到自己本土形勢同埋將迦太基勢力逐出伊比利亞半島之後，喺前204年反攻迦太基。前202年迦太基打輸札馬戰役之後，第二次布匿戰爭打完。
場仗嘅結果令迦太基等同做咗羅馬嘅附庸國。迦太基要割讓全部海外同埋一部分非洲領土，亦要分50年畀賠款，並且要裁減軍備。迦太基冇得向非洲以外出兵，而且出兵都要得到羅馬批准，結果迦太基冇辦法喺軍事上對羅馬構成威脅之餘，佢淨低嘅領土都逐步俾羅馬嘅盟友努米底亞攻佔。
第二次納戈爾諾-卡拉巴赫戰爭

第二次納戈爾諾-卡拉巴赫戰爭（亞美尼亞文：44-օրյա պատերազմ；阿塞拜疆文：İkinci Qarabağ müharibəsi），中文簡稱第二次納卡戰爭，係阿塞拜疆、亞美尼亞同阿爾察赫之間喺納戈爾諾-卡拉巴赫地區嘅一場仗，喺2020年9月27號朝早開始。為咗應對呢次衝突，亞美尼亞同阿爾察赫宣布戒嚴，並且全國動員，同時阿塞拜疆亦同樣宣布戒嚴同宵禁，喺9月28號宣佈部份動員。最終喺11月10號，雙方簽署停火協議，阿塞拜疆能夠保留贏咗嘅地。
好多國家同埋聯合國都強烈咁譴責呢次衝突，並且呼籲雙方緩和緊張嘅局勢，即時恢復有意義嘅談判。土耳其向阿塞拜疆提供咗軍事支持，但係支持嘅程度就仍然有爭議。
國際分析家認為，呢次戰爭可能係由阿塞拜疆發起，而佢哋進攻嘅主要目標，很可能就係佔領納戈爾諾-卡拉巴赫南部嘅山區，因為嗰個地區冇咁多山，相比起防禦工事比較多嘅內部山區，更加容易控制。土耳其對阿塞拜疆嘅支持，大多都認為係想擴大阿塞拜疆喺衝突中嘅地位，同時減少俄羅斯嘅影響力，令佢哋自己嘅勢力範圍擴大。
喺2020年10月10號，經過俄羅斯嘅調解同紅十字國際委員會嘅協助之下，亞美尼亞同阿塞拜疆同意咗停火，不過因爲只係為咗人道理由而其實好脆弱。到10月17號，兩國雙方嘅外交部發表聯合聲明，再一次肯定自18號凌晨開始一次「人道停火」。但第2次人道停火協議生效唔到4分鐘，亞美尼亞就已經指控阿塞拜疆發動炮火攻擊。10月26號，兩邊喺美國協調之下，第3次宣布停火協議，不過都只係維持咗2日，就已經失敗，兩邊都互相指摘對方違反停火協議。到11月9號，今次喺俄羅斯協調之下，兩國宣佈第4次嘅停火協議。
第二次當勞侵彈劾案

第二次當勞侵彈劾案（英文：Second impeachment of Donald Trump）係指2021年1月13號，美國眾議院通過彈劾議案，用煽動叛亂嘅罪行彈劾美國第45任總統當勞侵。佢係美國歷史上第一位被彈劾兩次嘅總統，亦係美國歷史上第一位俾人彈劾兩次嘅官員。
呢次彈劾係因為當勞侵嘗試推翻2020年美國總統選舉結果（英文：Attempts to overturn the 2020 United States presidential election）、被指向佐治亞州州務卿施壓造票，同埋喺2021年1月6號涉嫌煽動群眾令到美國國會大廈山莊爆發衝突。
1月11號，美國眾議院超過兩百個支持者將彈劾議案提上日程，指控當勞侵「煽動對美國政府嘅叛亂」同埋煽動喺國會大廈嘅違法行為。1月13號，美國眾議院以232-197嘅比例通過彈劾議案。呢次對當勞侵嘅彈劾同時係美國史上第四次對美國總統嘅彈劾。呢次彈劾議案有十個共和黨眾議員嘅支持，係美國史上收到兩黨支持最多嘅彈劾，亦都係第一次多數黨黨團內所有嘅代表都支持彈劾。
2月14號，美國參議院以57票有罪對43票無罪結束呢次彈劾，因為支持票數未過有效票數嘅三分之二，裁定當勞侵無罪。

爭議
1月8號，共和黨參議員格雷厄姆發貼文，認為彈劾「弊大於利」、指責眾議院議長佩洛西同就嚟成為參議員多數黨領袖舒默只係關心自己嘅政治生涯。1月17號，佢喺信入面呼籲舒默舉行投票，直接駁返眾議院通過嘅彈劾議案。
1月12號，共和黨參議員史葛發貼文：「眾議院嘅彈劾投票只會導致更多仇恨同國家分裂。我反對彈劾當勞侵總統」。
哈佛大學嘅退休教授、喺第一次當勞侵彈劾案中為侵辯護、同喺2020年總統選舉入面支持拜登嘅律師德肖維茨反對第二次彈劾。佢認為當勞侵「冇犯一個可以被彈劾嘅罪行」。佐治華盛頓大學法學院嘅教授Jonathan Turley認為，一個新嘅彈劾案會「損傷憲法」。即使佢譴責當勞侵嘅言論，Turley教授仍然講，當勞侵嘅言論「會被美國最高法院認定係受到保護嘅言論」。佢亦都提到侵「從來未真正呼籲進行暴力或者騷亂」，又指出咗國會民主黨議員2020年發表嘅其他言論同樣鼓勵咗變成暴力嘅抗議活動。
第二生

《第二生》係香港歌手倫永亮嘅唱片，喺1995年8月10日推出。
第二泰國-老撾友誼大橋

第二泰國-老撾友誼大橋係泰國同老撾邊界嘅一條橋，跨過湄公河，由泰國莫拉限府連到老撾沙灣那吉，長1.6公里，2007年起好。
第二次波耳戰爭

第二次波耳戰爭係1899年到1902年大英帝國同南非波耳人嘅南非共和國同奧蘭治自由邦嘅戰爭，最後英國打贏，兩國被英國吞併成為殖民地，1910年成為大英帝國南非聯邦一部份。
紅帽

紅帽（Red Hat）係美國一間軟件公司，喺1993年創辦，出名開發Linux平台開放源碼軟件。
紅崗區

紅崗區（粵拼：hung4 gong1 keoi1）係中華人民共和國黑龍江省大慶市嘅區。面積623km²，人口20幾萬（2013年）。

史
紅崗區得名自紅崗油田（而家叫杏樹崗油田）。
原先屬安達縣第二區，喺共和國成立後，1949年11月從第二區劃出爲第十區，1955年3月改名爲中內泡區，1956年4月，徹區劃鄉，變成杏樹崗鄉。1958年1月，併入義和鄉，當年9月改名爲太陽昇人民公社，1960年11月再改名爲杏樹崗公社，當年12月，設杏樹崗區，屬安達市。1965年撤銷區，劃入啱恢復嘅安達縣。
1968年3月，將安達縣中內泡公社（原杏樹崗）嘅8個生產大隊劃畀安達特區（當時對外叫安達市）。1980年3月10號，設紅崗區，屬大慶市（原安達市）。

政區
紅崗轄5條街道、1個鎮、1個類鄉級單位，共25個社區、10條行政村。
街道：紅崗街道、八百垧街道、杏南街道、解放街道、創業街道
鎮：杏樹崗鎮
單位：紅崗區鐵人生態工業園區
紅巨星

紅巨星係種衰變緊嘅巨星，亦都係每個恆星最後一定會變成嘅野，質量通常大約0.5到8個太陽質量，望落係紅色。唔同質量嘅紅巨星都有唔同名，比其他大啲嘅叫紅超巨星、再大啲嘅叫紅特超巨星。科學家預言話，太陽喺50億年之後會變成紅巨星，吞噬地球。
紅岸基金會

紅岸基金會係個中文網站，操作者以長居海外個中華人民共和國異見人仕為主，渠等喺上面展示唔少中國共產黨陣營人物個個人資料，附帶批評用個圖文。有消息指，大陸政府查鄧家貴傍習明澤個證件資料外泄事件時，得知緝捕目標係爾個網站傍支納維基個操作者，發覺無本事捉渠等，就移花接木恁作個古仔去冤枉營運惡俗維基嗰尐身處大陸，捉得到個人來交差。
紅嶺南站

紅嶺南站係深圳地鐵9號綫一個站，喺深南東路同紅嶺南路路口。個站2016年10月28號啟用。
紅巾軍

紅巾軍係大元末年其中一股主要起義勢力，首領包括韓山童、劉福通，以頭上面綁住紅巾做識認。
紅豆飯

紅豆飯，又叫赤飯，係種日本嘅飯，將紅豆同糯米煮成飯，通常喺喜慶場合（譬如生日或者結婚）食。
紅豆沙

紅豆沙（又叫紅豆粥、紅豆湯或豆沙糖水）係東亞各國成日見到嘅糖水甜品，主要材料係紅豆同糖，喺中國南方、日本、朝鮮半島、越南、琉球等地都有紅豆沙。日文叫做「汁粉（しるこ、Shiruko）」，韓文叫做「팥죽（팥粥、Pat-Jug）」。

粵式紅豆沙
主要係將紅豆、陳皮、片糖同水溝埋，煮到有沙狀嘅口感就得，通常係熱食。由於成本低，所以香港酒樓晚飯後送嘅甜品通常都係紅豆沙。蓮子百合紅豆沙亦係婚宴熱門甜品，取意「百年好合」。價格昂貴嘅酒席，最值錢嘅菜色往往都係一道睇嚟簡單嘅陳皮紅豆沙，因為年份久遠嘅上等陳皮可以賣幾千蚊一斤。
起源喺香港冰室同茶餐廳嘅飲品紅豆冰就係改良自紅豆沙。

日式汁粉
汁粉喺日本係一種節分料理，而日本人除紅豆外，重會加入栗子一齊煮，伴麻糬食用。

韓式紅豆粥
加入韓式米糕食用。
紅豆糕

紅豆糕，係起源自中國廣東嘅小食，先用紅豆煲糖水，再落粘米粉、澄麵粉、粟粉噉（亦有人會用大菜）煮成粉漿，攤凍後會凝固成糕。
紅軍

紅軍：喺一啲軍事演習裏面，對抗雙方，一方稱為紅軍（以紅旗為標誌），一方稱為藍軍（以藍旗為標誌）。中國象棋亦分為紅軍、藍軍（或黑軍、綠軍等）兩方。
紅巾軍：中國元朝末年，反官方嘅一支軍隊
蘇聯紅軍：蘇聯軍隊
中國工農紅軍：中國共產黨創立嘅武裝力量，後發展為中國人民解放軍

組織
赤軍：專指一啲冷戰時期嘅極左派恐怖組織。 
紅軍派：德國恐怖組織。
意大利赤軍：意大利恐怖組織。
日本赤軍：日本恐怖組織。
連合赤軍：日本恐怖組織。

運動
英超聯賽利物浦足球會嘅綽號。利物浦英文綽號係The Reds而唔係Red Army（紅軍），只係漢語將The Reds翻譯成紅軍。

「紅衫軍」政治運動
意大利紅衫軍：意大利愛國志士加里波第，為求國家統一，所組織嘅部隊。
倒扁紅衫軍：施明德2006年因反對中華民國總統陳水扁而號召嘅集會遊行團體。由於參與者多數着紅衫，所以叫紅衫軍。
泰國反獨裁民主聯盟：泰國反獨裁民主聯盟示威者着紅衫，亦俾傳媒稱為紅衫軍。
紅豆杉

紅豆杉（粵拼：hung4 dau2*6 caam3；學名：Taxus chinensis），又叫紫杉（zi2 caam3）或赤柏松（cek3 paak3 cung4），係紅豆杉科紅豆杉屬嘅常綠喬木，喺中國嘅四川、雲南、廣西、廣東、湖北、貴州、甘肅、湖南、江西、陝西、山西等內陸嘅海拔1000～1200m嘅山區先可以搵到。
佢既係世界稀有樹種，又係世界上瀕臨滅絕嘅天然珍稀抗癌植物。喺中國大陸已被列入國家一級保護植物。

用途
佢嘅樹幹可以做建築、車、傢俬、器具、農具及文具等用材。甚至可以做室內盆景同藥用。另外，佢重可以淨化室內嘅空氣。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
佢嘅根、梗、葉都可以做藥，可以醫疴尿唔暢順同消除腫痛、糖尿病、女性月經不調呢啲病。

毒性
雖然紅豆杉有藥用功效，但食得太多會出現頭暈、嘔、腹痛、成身冇力等症狀，甚至心臟停頓或心肌出血。
紅辣椒樂隊

紅辣椒樂隊（Red Hot Chili Peppers）係美國老牌重金屬搖滾樂樂隊，1983年就經已喺加州洛杉磯成立，一路唱到而家。
紫露草屬

紫露草屬（粵拼：zi2 lou6 cou2 suk6；學名：Tradescantia）係鴨跖草科下面嘅一個分支，大約有71個物種，原產地係加拿大南部同埋阿根廷北部。

形態
紫露草屬嘅植物規律係纖細嘅向上或者攀爬植物，一般有30~60厘米高，通常單獨或者成片喺樹木繁茂嘅區域搵到。尐葉長、薄、係片狀至披針形，3-45厘米長。
花有白色、粉紅色或者紫色，最常見嘅係藍色，有3個花瓣同埋6個黃色嘅雄蕊。佢嘅汁液係又粘又透明嘅。一尐物種喺朝頭早開花，當晏鄒陽光照到佢哋嗰陣合埋，但係如果個天好多雲嘅話可以一直開到夜晩。同大部分美國同埋加拿大野花唔一樣嘅係，紫露草係單子葉植物，唔係雙子葉植物。
有時尐人以為佢係雜草。

種嘅地方
紫露草種喺花圃條邊度，並喺容器入便種。

名
屬名係為咗紀念英國自然學家大約翰·查德塞特（John Tradescant the Elder，1570年代－1638年）同小約翰·查德塞特（John Tradescant the Younger，1608年－1662年）而改嘅。

雄蕊毛同電離輻射
一尐紫露草嘅雄蕊毛細胞係藍色嘅，當暴露喺電離輻射例如伽馬射線下面嗰陣，細胞就會變，顏色變做粉紅色。佢哋係已知嘅針對環境輻射水平做有效嘅生物檢定嘅幾種生物組織之一。
紫陽洞佛堂

紫陽洞佛堂（英文：Chi Yeung Tung Fat Tong）係香港一間供奉觀世音菩薩同孫悟空嘅佛教廟宇，喺九龍蘇屋一段嘅呈祥道地段，北面隔離係元清閣。佢本來係一處冇登記嘅違章建築物，喺2004年2月，規劃署諮詢過有關部門之後，確定保存呢座歷史道觀，並建議將佢由「綠化地帶」改成「政府、機構或社區」，以限制呢間佛堂可能進行嘅發展，需要以現有建築物嘅形式同高度，從而使佢受到政府嘅管制

史
卓祖印先生喺1952年同同族親友喺長沙灣呈祥道以北嘅地段籌建用木結構嘅「紫陽洞」佛堂，供奉：主祀觀世音菩薩，副祀孫悟空同開山伯公。並喺1976年同1979年先後集資重建。2010年農曆正月申請成為宗教非牟利機構：「紫陽洞佛堂有限公司」，跟住辦理申請「[[宗教慈善團體」。

建築
山門
橫匾：「紫陽洞觀音大士佛祖」
對聯：「紫竹林中觀世音；陽蓮寶座慈悲佛。
主殿供奉觀世音菩薩像同孫悟空像。
大門對聯：「紫氣普天彌海國，陽恩大地奠南邦。」
內柱對聯：「慈航廣渡黎庶，蓮座長生慧風。」
大王爺殿
對聯：「威靈保唐民，泥馬渡宋皇。」
紫錦木

紫錦木（粵拼：zi2 gam2 muk6；學名：Euphorbia cotinifolia），又嗌非洲紅（fei1 zau1 hung4）或非洲黑美人（fei1 zau1 hak1 mei5 jan4），中國嘅北話地區嗌紅烏桕（簡化字：红乌桕），係大戟科大戟屬嘅半常綠半落葉灌木或喬木仔，原產墨西哥同危地馬拉。

樣
植株嘅葉同其它樹唔同，成年都係紅色。
紫陽

紫陽係中國陝西安康一個縣，總面積2204平方公里，人口34萬。
紫雲

紫雲係中國貴州安順嘅一個苗族布依族自治縣。
紫霞杯

《紫霞杯》係喺1955年嘅一部粵語片，由李壽祺執導，梁醒波、黃千歲主演。

情節
劉家兩兄弟君上、君瑞好好感情，劉母將家傳紫霞杯交畀君瑞老婆張英保管，君上老婆金清非常之妒忌。金清被婢女榮春唆擺，趁君上同君瑞上京做生意同考試，偷咗隻紫霞杯，重誣陷張英不貞，於是張英被逐出家門。好彩幾年後君瑞考試高中返嚟，終於查明真相而且將張清懲治。
綠柱石

綠柱石係種含鈹、鋁同矽酸鹽嘅寶石，化學式係 Be3Al2Si6O18 ，可以細分唔同種類，包括呂宋綠、海藍寶石、摩根石噉。
綠悠雅苑

綠悠雅苑（英文：Greenview Villa）係香港一個置安心房屋計劃屋苑，喺新界葵青區青衣島，2015年起好，有3棟高38層嘅住宅，提供988個住宅單位。
綠意居

綠意居（英文：Ivy on Belcher's）係香港港島中西區一座單棟私人住宅大樓，喺堅尼地城卑路乍街26號，高38層，2004年入伙，發展商係置地公司。嗰度前身係高10層嘅置地公司員工宿舍。
綠松綠

綠松綠色彩座標HTML#40E0D0RGB （R, G, B）1（64, 224, 208）CMYK （C, M, Y, K）2（71, 0, 7, 12）HSV （H, S, V）3（174°, 71%, 88%）數值限制範圍：（１）Ｒ、Ｇ、Ｂ：0～255（２）Ｃ、Ｍ、Ｙ、Ｋ：0～100（３）Ｈ：0～360　　Ｓ或Ｖ：0～100友情提示：1. 篇嘢嘅色代碼凈提供參考，唔係共通標準。2. 篇嘢可能用咗顏色標示，可能因為唔同閱讀環境而產生變化，詳細睇網絡無障礙。3. 色盲或色弱人士用家，一定要搵辨色力正常嘅人士或用無障礙軟體嚟幫手。4. 黑白屏幕用家一定要改用真彩色或全彩色嘅屏幕先至睇到呢啲色。
綠松綠，係隻藍綠色，源自綠松石（Turquoise）嘅色。
Turquoise嚟自法文，係土耳其嘅其中一個稱呼，因為呢種玉石最早係由土耳其入口到歐洲，因此得名。喺1573年，Turquoise首次被當做一種色嘅名嚟用。
維基同享有多媒體嘅嘢：Turquoise (color)
綠春

綠春係中國雲南紅河一個縣，總面積3167平方公里，人口20萬。
綠樹蟒

綠樹蟒（學名：Morelia viridis）係蛇亞目蟒科下嘅一個無毒蛇種，主要分布於新畿內亞、印尼群島同澳洲嘅約克角半島。綠樹蟒具徹底嘅樹棲性，平時大都會留喺樹上，體色係單純鮮明嘅綠色。目前仲未有任何亞種被確認。
下面段文未譯好，歡迎你幫手。

特徵
綠樹蟒成年的綠樹蟒體長平均約有90至120公分，最高紀錄為213公分。牠們的上唇鱗片位置，有一雙具備耐熱功能的凹槽。綠樹蟒一如其名，其身體顏色是鮮明的綠色，沿著脊柱位置有一條白色或暗黃色的條紋，通體佈滿與體色同色的斑點紋理。據指綠樹蟒身上偶爾也會出現藍化現象。
綠樹蟒與一般樹蟒一樣，保持棲息於樹木之上。牠們會以身體環繞樹枝往來迴蜷，最後把頭部垂在正中間位置，遠看形狀就像一個馬鞍。這個獨特的棲息姿態，與隸屬蚺科並分布於南美洲的翡翠蟒幾乎是一樣的，由於二者不論是外型還是棲息動作都如此相似，因此經常令人產生混淆。

地理分布
綠樹蟒多居於熱帶雨林與及灌木叢間。牠們主要分布於印尼（如斯考滕群島等地）、巴布亞新畿內亞與及澳洲（包括昆士蘭東岸附近的約克角半島）一帶。其標本產地為印尼的阿魯群島。另外，綠樹蟒與地毯莫瑞蟒是分布在相同區域的兩個同科蛇種，彼此間經常出現生態上的競爭。

保育狀態
目前，對於綠樹蟒而言最大的生態威脅是其主要棲息地逐漸受到破壞，在西新畿內亞一帶情況尤為嚴重。現在的西新畿內亞正受印尼佔領，區內的樹木正面臨印尼政府的砍伐工程。另一方面，綠樹蟒所棲息的古舊森林裡亦同時居住有一些有食蛇習俗的巴布亞土著，這對於綠樹蟒而言又是一個強烈的威脅。
繁殖方面，綠樹蟒是卵生動物，每次大概能生產12至25枚蛇卵。母蛇會把蛇卵放置到樹洞裡，繼而進行孵育。孵化後出生的幼蛇體色主要是淺黃色，佈有淡淡的紫色及棕色的斑紋。當幼蛇逐漸成長，其體色就會慢慢地變化成鮮綠的顏色。

進食習慣
綠樹蟒綠樹蟒主要進食小型的哺乳類動物，例如鼠類等，有時亦會進食其它爬蟲動物。雖然有很多文獻指綠樹蟒會進食鳥類，但事實上鳥類並不是綠樹蟒的進食對象。學者史威德克曾為綠樹蟒有否食用鳥類的問題作出研究，他多次把綠樹蟒胃部裡的食物成分作出化驗，結果發現超逾一千種被綠樹蟒吞食的動物裡，並不包括任何鳥類。另外，綠樹蟒的捕獵方式是靜待於樹枝上作伏擊，當掌握獵物的機會出現時牠就會以其靈活的尾巴把獵物俘獲，然後迅即對其作出咬擊。
雖然綠樹蟒有著比較難以飼育的習性，但牠們仍然是頗常見的寵物蛇種。牠們對生活環境的要求相當高，但一旦適應了居住的環境就會很順利地得到成長。另一個飼養綠樹蟒的困難之處，在於野生捕捉的綠樹蟒容易長有寄生蟲，每逢如此牠們便會變得難以馴化。因此要成功養殖綠樹蟒是有一定難度的。
綠洲

綠洲（粵拼：luk6 zau1）係一個地理名詞，分佈喺有河流經過或有地下水出嚟嘅洪水沖積扇而形成嘅邊緣地帶，或高山冰雪融化後流經嘅山麓地區。佢嘅水源好豐富，氣候適宜、土地好肥、莊稼同植物生得比較好。
佢嘅面積唔係好大，部分比較大嘅綠洲已經成為農業發達同人口集中嘅居民區。
綠林站

綠林站（英文：Wood Green tube station）係英國倫敦地下鐵皮卡迪利綫嘅車站，屬第3收費區，喺大倫敦夏靈基區。
綠根島

綠根島（Rügen）係德國最大嘅一個島，面積有926平方公里大。個島係德國其中一個度假勝地。
維濟特河

維濟特河係俄羅斯一條河，位於堪察加半島，河道全長約20公里，河水主要嚟自融雪同埋雨水，最終注入科雷切夫河，係虹鱒同埋遠東紅點鮭嘅棲息地。
維特健靈

維特健靈，全稱維特健靈健康產品有限公司，係香港一家中藥保健品製造商同零售企業，同時代理維他命同埋健康補充劑產品，1993年成立，董事長係香港親中派商人陳曦齡。
維爾基亞

維爾基亞 (立陶宛文：Vilkija) 係立陶宛嘅一條村，喺首府考那斯以西北25公里嘅尼曼河右岸，由考那斯縣負責管，總共面積係2.7平方公里，市內嘅教堂喺1908年建成，2010年人口係2,263。
維爾納·加翁

維爾納·加翁係一個波蘭立陶宛聯邦、俄羅斯帝國拉比 (猶太教)。
維爾華省

維爾華省（西班牙文：Provincia de Huelva）係西班牙安達盧西亞嘅一個省。
維爾紐斯

，立陶宛文：Vilnius ，白俄羅斯文：Vil'nia，俄文：Vil'na））係前蘇聯時代劃俾立陶宛蘇維埃社會主義共和國嘅首都，現代立陶宛共和國延續做首都，亦係依家渠版圖入邊最大嘅城市。維爾紐斯古城喺1994年列入過世界文化遺產。
維爾華

維爾華（西班牙文：Huelva）係西班牙安達盧西亞維爾華省嘅首府。
耕

耕（粵拼：gaang1）係整鬆啲坭，係喺田種嘢起首，所以又叫耕田。耕將下底嘅坭翻上面，等佢養份豐富啲，亦方便種嘢。
又因爲起首之故，凡係落田做嘢，都叫耕。

架生
耕用唔同架生做都得，人力可以用鋤，鋤開塊地。而遠時亦有耒，尖頭棍扎條橫木，用腳踩橫木，挖鬆塊地。而耒亦發展成耙，多尖更易鬆土。而識用牛等動物借力，就整咗犁出。

俗語
維基辭典有呢個詞嘅解釋：耕
廣東話有唔少耕有關，例如叫人「返鄉下耕田」，亦有謂「瘦田無人耕、耕開有人爭。」
耕地

耕地（Arable land），又叫可耕地，係指任何適合種農作物嘅地。根據聯合國糧食及農業組織喺2013年嘅統計，全世界有約莫14.07億公頃耕地。
耕田機

耕田機（英文：Cultivator），又叫犂田機，係種農業嘅機械，用途係準備耕田嗰陣扒鬆啲泥。
耘

耘，有時寫芸，係喺田度，整走雜草，所以又叫除草。目的係唔想雜草搶走養份。通常用鋤鋤起啲草，鋤起之後，任由日頭曬乾曬死。
現今有化學同生物技術，有時地方用除草劑，就唔使耘。

字
耘字又寫芸字，《論語》微子第十八，第七章一節有寫，「子路從而後、遇丈人、以仗荷蓧。子路問曰、子見夫子乎。丈人曰、四體不勤、五穀不分、孰爲夫子。植其杖而芸。」
因爲耘要好花氣力，又要努力不懈，所又有耕耘一字，所謂「一分耕耘、一分收獲。」
耖

耖（英文：harrow），係種農業嘅架撐，下面有好多牙，用途係平整田面頭嘅泥。
耗散系統

一個耗散系統（粵拼：hou3 saan3 hai6 tung2；英文：Dissipative system）係一個離熱力學平衡好遠嘅開放系統（會同周圍環境交換）。
耒耜經

《耒耜經》係唐朝陸龜蒙所寫嘅一本有關古代農具嘅農學著作，係中國歷史上第一本專門講農具嘅古代農書。《耒耜經》全本書只有633字，記載咗唐朝末期江南地區嘅農具同埋水田農業嘅四種農業生產工具，包括犁、爬（粵語：耙）、礰礋（讀音：lik6 zaak6）、碌碡（讀音：luk1 duk6）總共四種農具，描述佢哋嘅構造同埋用途，唔止方便其他人仿制，亦都可以俾後世研究同埋進一步改良。
《耒耜經》有多種版本流傳於世。
《耒耜經》一開頭，先解釋「耒耜」嘅意思：
耒耜者，古聖人之作也。自乃粒以來至於今，生民賴之，有天下國家者，去此無有也。飽食安坐，曾不求命稱之義，非揚子所謂如禽者耶？余在田野間，一日呼耕甿，就而數其目，恍若登農皇之庭，受播種之法。淳風泠泠，聳竪毛髮，然後知聖人之旨趣，朴乎其深哉！孔子謂「吾不如老農」，信也。因書為《耒耜經》，以備遺忘，且無愧於食。
《耒耜經》話：「經曰：耒耜，農書之言也。民之習，通謂之犁」，意思係「耒耜」係農書嗰度用嘅「學名」，通常啲人叫「耒耜」做「犁」。
耒陽

耒陽係中國湖南衡陽一個縣級市，總面積2656平方公里，人口118萬。
耕莘安康院區站

耕莘安康院區站係新北捷運安坑輕軌嘅一個車站。
紅加侖子

紅加侖子（粵拼：hung4 gaa1 leon4 zi2；學名：Ribes rubrum），又叫紅加侖，係茶藨子科醋栗屬嘅落葉灌木，亦係啤梨類生果，紅色細細粒，原產歐洲，通常用嚟整果汁同果占。